Ehdotus neuvoston asetukseksi sisävesiliikenteen rakenteellisista parannuksista annetun asetuksen (ETY) N:o 1101/89 muuttamisest



Virallinen lehti nro C 292 , 07/11/1995 s. 0016



Ehdotus neuvoston asetukseksi sisävesiliikenteen rakenteellisista parannuksista annetun asetuksen (ETY) N:o 1101/89 muuttamisesta (95/C 292/11) KOM(95) 200 lopull. - 95/0120(SYN) (Komission esittämä 7 päivänä kesäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen, toimii yhdessä Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että neuvoston asetuksessa (ETY) N:o 1101/89 (1), sellaisena kuin se on viimeksi muutettuna asetuksella (EY) 3314/94 (2), luotiin järjestelmä sisävesiliikenteen rakenteelliseen parantamiseen; tällä asetuksella pyritään pienentämään sisävesilaivaston ylikapasiteettia säätämällä yhteisön tasolla yhteen sovitetusta romutusohjelmasta, rakenteellisen ylikapasiteetin pienentämisen ja laivaston rakenneuudistuksen eteneminen on porrastettu ajallisesti; tämän vaikean taloudellisen tilanteen vuoksi romutusrahastoille on tehty yhä enemmän uusia romutuskorvaushakemuksia, kun taas niiden maksamiseen tarvittavat varat ovat rajalliset, ja sen vuoksi mainittujen rahastojen käyttöön olisi tilapäisesti annettava lisävaroja, määrärahat sisävesiliikenteen rakenteelliseen parantamiseen on kirjattu vuoden 1995 yhteisöjen yleiseen talousarvioon sekä vahvistettu siinä ja käynnissä olevaa romutustoimintaa olisi tuettava; tämän vuoksi olisi suotavaa osoittaa näitä määrärahoja komission asetuksen (ETY) N:o 1102/89 (3), sellaisena kuin se on viimeksi muutettuna asetuksella (EY) N:o 3039/94 (4), 8 artiklan 6 kohdassa tarkoitetulla odotuslistalla olevien alusten romutukseen; vuosien 1996-1998 osalta olisi säädettävä yhteisesti rahoitettavasta romutusohjelmasta yhtenä sisävesiliikenteen markkinoiden vapauttamiseen liittyvänä tukitoimenpiteenä, asetuksen (ETY) N:o 1101/89 5 artiklassa säädetty vastavuoroinen rahoitustuki on aiheellinen myös rahastojen kaikkien varojen ja kulujen osalta, ja komission tehtävänä on varmistaa romutusrahastojen välisen yhteistoiminnan järjestäminen tämän asetuksen yhdenmukaisen soveltamisen edistämiseksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1101/89 seuraavasti: 1) Lisätään 3 artiklaan 4 kohta seuraavasti: "4. Kaikki rahastot saavat - jäljempänä 4 artiklassa tarkoitetut maksut, - jäljempänä 8 artiklassa tarkoitetut erityiset maksut, - yhteisön tasolla järjestetyn romutustoiminnan rajoissa ja kaikkien kyseisten jäsenvaltioiden yhdenmukaistettujen yksityiskohtaisten sääntöjen ja osallistumisen perusteella kyseisten jäsenvaltioiden sen käyttöön antamat varat, - jäljempänä 4 a artiklassa tarkoitetun yhteisön tuen." 2) Lisätään 4 artiklan jälkeen 4 a artikla seuraavasti: "4 a artikla 1. Edellä 3 artiklassa tarkoitetut rahastot voivat vuosina 1995-1998 saada yhteisön tukea. 2. Vuonna 1995 komissio jakaa yhteisöjen yleiseen talousarvioon kirjatut summat tavoitteidensa ja eri alustyyppien ja -luokkien mukaisesti, ja nämä summat myönnetään rahastoille yhteiselle odotuslistalle asianmukaisesti kirjattujen romutuskorvaushakemusten mukaisesti. 3. Vuosien 1996-1998 osalta neuvosto antaa komission ehdotuksesta yksityiskohtaiset säännöt yhteisön taloudellisesta osallistumisesta perustamissopimuksen 75 artiklassa määrätyn menettelyn mukaisesti." 3) Korvataan 5 artiklan 2 kohdan toinen virke seuraavasti: "Tämä on aiheellista myös 3 artiklan 4 kohdassa tarkoitettujen rahastojen kaikkien kulujen ja varojen osalta, jotta voidaan varmistaa, että kaikkia liikenteen harjoittajia, joihin tätä asetusta sovelletaan, kohdellaan romutustoiminnassa tasapuolisesti riippumatta siitä, mihin rahastoon alus kuuluu." 4) Korvataan 10 artiklan 3 kohta seuraavasti: "3. Komissio valvoo, että romutusrahastot soveltavat tätä asetusta yhdenmukaisesti, ja varmistaa rahastojen välisen yhteistoiminnan järjestämisen." 2 artikla Tämä asetus tulee voimaan kahdennentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 116, 28.4.1989, s. 25 (2) EYVL N:o L 350, 31.12.1994, s. 8 (3) EYVL N:o L 116, 28.4.1989, s. 30 (4) EYVL N:o L 322, 15.12.1994, s. 11